पाएं अपने शहर की ताज़ा ख़बरें और फ्री ई-पेपरडाउनलोड करें
बांदीकुई शहर के बीचोबीच स्थित आगरा रेलवे फाटक भी इन दिनों कोरोना संक्रमण फैलने का एक केंद्र बना हुआ है। वजह फाटक से 24 घंटे में 50 से अधिक ट्रेनों की आवाजाही हो रही है। ऐसे में हर आधे घंटे में रेलवे फाटक बंद हो रहा है। जब फाटक बंद होता है उस समय यहां पर भीड़ एकत्र हो जाती है। इस दौरान सोशल डिस्टेसिंग नहीं होने से कोरोना संक्रमण फैलने का अंदेशा बना रहता है।बांदीकुई - आगरा रेल मार्ग पर गत पांच दिन से रेलवे ने मालगाडियों की आवाजाही को अधिक कर रखा है। रेल सूत्रों ने बताया कि 24 घंटे में 40 मालगडियां व 10 यात्री ट्रेने दोनो और से आती जाती है।
इससे इस रेल मार्ग पर स्थित आगरा रेलवे फाटक अधिकांश समय बंद रहता है। सुबह के समय 7 से 11 बजे तक पांच घंटे में रेलवे फाटक करीब 10 बार बंद होता है।ऐसे में इस समय बाजार में सामान लेने आने वाले लोगों की भीड़ अधिक होने से फाटक पर जाम लग जाता है। जाम में सबसे ज्यादा दुपहिया वाहन रहते है। इस दौरान सोशल डिस्टेसिंग की पालना नहीं होने से कोरोना संक्रमण फैलने का अंदेशा बना रहता है।
कई जगह लॉकडाउन होने से मालगाडियों में जा रहा माल रेल सूत्रों ने बताया कि कोरोना संक्रमण के कारण राजस्थान, यूपी, दिल्ली सहित अन्य राज्यों में इन दिनों लॉकडाउन होने से प्राइवेट वाहनों की आवाजाही कम हो रही है। ऐसे में इन राज्यों में माल मालगाडियोंसे ज्यादा जा रहा है। इस कारण रेल मार्ग पर मालगाडियों की आवाजाही अधिक हो रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn